b'\n_START_ARTICLE_\nCessna Citation Mustang\n_START_SECTION_\nKonstruktsioon\n_START_PARAGRAPH_\nMustang on alltiivaline, kolmerattalise sisset\xc3\xb5mmatava telikuga, survestatava kabiiniga, T-asetusega stabilisaatori ja kere sabaosa k\xc3\xbclgedel asuva kahe turboventilaatormootoriga v\xc3\xa4ikelennuk. Lennuki kere ja tiivastruktuuri kolm tala on duralumiinium-konstruktsiooniga, \xc3\xbclej\xc3\xa4\xc3\xa4nu komposiitkonstruktsiooniga. Salongi ees vasakul asub lennuki uks ja paremal pool keskel avariiv\xc3\xa4ljap\xc3\xa4\xc3\xa4s. Kere ninasektsioonis ja tagaosas asub ruum pagasile. Tagumisse pagasiruumi mahuvad ka reisijate suusad. Reisijatesalongi 6 ovaalsest aknast tavaneb avar vaade. Piloodikabiin on varustatud Garmin G1000 avioonikaga._NEWLINE_Enamik lennuki kasutajatest on \xc3\xa4rimehed ja ettev\xc3\xb5tted. \xc3\x9csna sageli ostetakse lennuk mitme peale kahasse.'